Izaskun Zubizarreta Gerendiain

Izaskun Zubizarreta Gerendiain (Oiartzun, 1970eko irailaren 30a – Iruñea, 2024ko abuztuaren 6a) emagina lanbidez eta mendizalea pasioz. Goi mailako eskiatzailea, korrikalaria eta txirrindularia izan zen. Emaitzei erreparatuz gero, Euskal Herrian inoiz izan den mendiko eskiatzaile onena izan da, baina, lehiaren gainetik, mendia «osotasunean» maite zuen. Hil ondoren 2025eko Bandres-Karolo Memoriala baliatu zuen bere bikotekideak, mendiko eskiatzaile komunitateari agur mezua helarazteko, Izaskunek emandako agindua beteta. 

 Bizitza 
Elizalde auzoan jaio zen, bost senideren artean bigarrena. Ama Pilar Gerendiain Orderiz, Oskotz herrikoa da eta aita Luis Zubizarreta Letamendi, Aretxabaletakoa. Biak izan ziren euskara galdutako belaunaldikoak, baina era berean, euskara berreskuratzea lortu zutenak. Ezkondu ondoren Oiartzunen bizitzen jarri ziren. Garbi zuten euren seme-alabek ikastolan ikasi behar zutela eta guztiak Haurtzaro ikastolan hezi zituzten. Izaskunek, beraz, lehen ikasketak Haurtzaron burutu zituen eta Orereta ikastolan BUP-COU. 

1991ean lortu zuen erizaintza titulua eta Bartzelonara joan zen emagin espezialitatea burutzera 1996ean. 

Osakidetzan erizain lanetan hiru urtez aritu ondoren, emagin lanarekin lotutako lanpostuak izan zituen. Zumarragako ospitaleko erditzeetan eman zituen zortzi urte eta Elizondoko plaza eskuratuta, Bortziriak, Malerreka eta Baztan eremuko anbulatorioetan, emakumeen aholkulari lanean jardun zuen. Bere egitekoa emakumeen sexualitatea, haurdunaldia eta edoskitze-prozesuarekin lotuta zegoen. Emagintzak asko gogobete zuen, lanbidea bokazio bihurtzeraino.

2024ko abuztuaren 6ean gaixotasun baten ondorioz hil zen.

 Mendizaletasuna eta goi mailako kirolaria 
Izaskunek bere burua mendizale modura definitzen zuen. Mendizale eta furgonetazalea. Hasieran Pirinioetako zenbait gailur garrantzitsu garatu zituen: Aneto, Aspe, Posets, Vignemale… batzuk oinez eta beste batzuk, berriz, eskiekin. 

Gero, mendia gehiago ezagutzeaz gain ziurtasuna hartu eta beste gailur garrantzitsu batzuk igo zituen: Mont Blanc, Cervino, besteak beste, Europan; Kilimanjaro Afrikan, Aconcagua eta zenbait sumendi Hego Ameriketan, Lenin, Pamir mendikatean eta Putha Hiumchuli (Dhaulagiri VII) Himalaya Nepal.

Mendizaletasunaren bueltan kirol modalitate desberdinak landu zituen, korrikalari, txirrindulari eta mendi eskiatzaile moduan. 

2006ean, 36 urte zituela kasualitatez hasi zen mendi eskian lehiatzen. Bere lehen lehiaketan 3. postua lortu zuen eta segidan sartu zen Espainiako Selekzioan. Hortik mundialetara egin zuen salto. 

2008an izan zuen, emaitzei erreparatuta bederen, urterik onena. Munduko Kopako hainbat probatan lehiatu zen, eta hainbatetan igo zen podiumera. Cima d’Asta Skialp proban (Italia) bigarren izan ziren Sophie Dusutoir andorratarra eta biak; Andorrako Font Blancako proban hirugarren izan ziren; Tris Rotondoko proban, laugarren... Banaka, Dolomiti de Brentako proban (Italia) bosgarren izan zen, Aran ibarreko lasterketan zortzigarren... Urte berean, Munduko Txapelketan ere zazpigarren izan zen, bai banaka eta bai binaka, Emma Roca kataluniarrarekin batera.

Bere ibilbide oparoan aipatzekoak dira hauek ere:

 2011ko Espainiako Mendiko Eskiko Kopako txapelduna da, Emakumezkoen Senior eta Beteranoen kategorietan. 
 2011ko 7. Camille Xtrem irabazi zuen.
 2013an, Euskal Herriko mendi eskiko txapelketa, Antxon Bandres II. Memoriala, irabazi zuen.
 2018an, Euskal Herria Mendi Erronka irabazi zuen.

 Kirol emaitzak eta jarduerak 

 Mendian 
+1997Aconcagua 6.960m1998Kilimanjaro 5.891m2003Lenin 7.165m2004Putha Hiunchuli 7.246m (Dhaulagiri VII) (Eskiekin)Alpeak, Atlas, Andeak, Noruega

 Mendi eskia 

+20063. Espainiako txapelketa (Cerler) Kronoigoera modalitatean2. Espainiako txapelketa (Formigal) Banakako modalitatean1. Espainiako Kopakoa1. Espainiako txapelketa (Poca Trac,a) bikote modalitateanPatrulla des GlaciersCUNEO MUNDUKO TXAPLEKETA
19. Kronoigoeran
9. Bikote
5. Errelebotan20071. Espainiako txapelketa (La Molina) Kronoigoera modalitatean1. Espainiako txapelketa (Formigal) Banakako modalitatean2. Espainiako txapelketa (Nuria) Bikote modalitateanEspainiako kopaMORZINE EUROPA TXAPELKETA
14. Indibiduala
15. Krono
8. Bikote
6. Errelebotan9. Munduko Kopa20082. Espainiako txapelketa (Formigal) Banakako modalitatean1. Espainiako txapelketa (Sierra Nevada) KronoVALERETE MUNDUKO TXAPELKETA
7. Indibiduala
13. Krono
7. Bikote
9. Indibiduala Luzea3. Munduko Kopa Bikote modalitatean5. Patrulla de los Glaciares  (taldeka hirukote)5. Munduko Kopa Banakako modalitatean20092. Espainiako txapelketa (Sierra Nevada) Krono modalitatean3. Espainiako txapelketa (Andorra) Banakako modalitateanALPAGO EUROPAKO TXAPELKETA
13. Krono
17. Banakakoa
4. Taldeka bikote20112. Espainiako txapelketa (Andorra) Banakako modalitatean
4. Espainiako txapleketa Krono SpotPIERRA MENTA
6. Marta RibarekinCLAUT MUNDUKO TXAPELKETA
22. Banakakoa
12. Krono
7. Taldeka bikote

 Mendi Korrika 
+Zegama Aizkorri20115. Senior Emakumea (Munduko Kopa)
3. Beterana EmakumeaCamille Xtrem20111. Senior Emakumea20131. Senior EmakumeaHiru Handiak20164. Emakumea20184. Emakumea

 Bizikleta 
+Larra Larau 20101. Senior Emakumea20111. Senior Emakumea20161. Senior Emakumea

 Erreferentziak 

 Kanpo estekak 
 Izaskun Zubizarretari elkarrizketaArgia


Kategoria:Oiartzuarrak
Kategoria:Emaginak
Kategoria:Euskal Herriko emakume eskiatzaileak
Kategoria:Mendi-zeharkako eskiatzaileak
Kategoria:Euskal Herriko atletak
Kategoria:Gipuzkoako txirrindulariak
Kategoria:Emakume txirrindulariak